Aalborg Pirates har fået en forrygende begyndelse på sæsonen i AL-Bank Ligaen i ishockey, og festen fortsatte i fredagens hjemmekamp mod Herlev Eagles. Gæsterne blev sendt hjem med et nederlag på 1-7, så Aalborg hentede den fjerde sejr af fire mulige. Nok så bemærkelsesværdigt bød kampen på matchstraffe til ikke færre end tre spillere fra hvert hold. Mellem slagsmålene var Branislav Bendik kampens store spiller med to mål og to assists. Målene raslede ind hos Herlev, som tabte skudstatistikken 16-41. Aalborg har 11 point, et point færre end Sønderjyske, der topper ligaen. Frederikshavn White Hawks vandt 3-2 hjemme over Esbjerg. I fredagens tredje kamp vandt Rødovre Mighty Bulls 3-2 ude over Odense Bulldogs. /ritzau/

Opsummering:
Aalborg Pirates fortsætter sejrsstimen i AL-Bank Ligaen efter dramatisk storsejr over Herlev Eagles.